section_heading: Formula 1
paragraph_text: I onda dolazi vrhunac Andrea Mode u Formuli 1, VN Monaka. McCarthy je uglavnom kružio stazom te postavio vrijeme 15 minuta i 35,511 sekundi sporije od prvog od šest vozača u pretkvalifikacijama, Michelea Alboreta u Footwork-Mugen-Hondi. Moreno je zajedno s Alboretom, Bertrandom Gachotom i Andreom Chiesom prošao pretkvalifikacije, i onda u kvalifikacijama odvezao vrijeme za 26. mjesto, posljednje koje je vodilo u utrku. U utrci se Moreno 11 krugova vozio na posljednjem mjestu, a onda je odustao zbog kvara na motoru. Kasnije će se ispostaviti da su ovih 11 krugova, jedini krugovi sto ih je Andrea Moda odvozila u Formuli 1. Kad se činilo da su se malo smirili i uozbiljili, na sljedećoj utrci zamalo nisu nastupili jer nisu imali motore budući da Sassetti nije platio Juddu, pa su se obratili Brabhamu koji je također koristio Juddove motore, i koji im je posudio motor. Moreno nije uspio proći pretkvalifikacije, a McCarthy nije nastupio.